Rettens dom af 26. marts 2025 – Xilin Glo League Xiang Mutton Industry mod EUIPO – Baidu Europe (baidu)
(Sag T-140/24) 1
[EU-varemærker – fortabelsessag – EU-ordmærket baidu – reel brug af varemærket – artikel 58, stk. 1, litra a), i forordning (EU) 2017/1001 – manglende brug af de varer og tjenesteydelser, for hvilke varemærket er registreret]
Processprog: engelsk
Parter
Sagsøger: Xilin Gol League Xiyang Mutton Industry Co. Ltd (Xilinhot, Kina) (ved advokaterne I. Valdelomar Serrano, J. Rodríguez-Fuensalida y Carnicero, P. Ramells Higueras, A. Figuerola Moure, P. Muñoz Moren og N. Polci)
Sagsøgt: Den Europæiske Unions Kontor for Intellektuel Ejendomsret (EUIPO) (ved J. Ivanauskas, som befuldmægtiget)
Den anden part i sagen for appelkammeret ved EUIPO: Baidu Europe BV (Swalmen, Nederlandene)
Sagens genstand
Sagsøgeren har med sit søgsmål i henhold til artikel 263 TEUF i det væsentlige nedlagt påstand om delvis annullation og ændring af afgørelsen truffet den 3. januar 2024 af Femte Appelkammer ved Den Europæiske Unions Kontor for Intellektuel Ejendomsret (EUIPO) (forenede sager R 373/2023-5 og R 391/2023-5).
Konklusion
Punkt 1, 2 og 4 i konklusionen i afgørelsen truffet den 3. januar 2024 af Femte Appelkammer ved Den Europæiske Unions Kontor for Intellektuel Ejendomsret (EUIPO) (forenede sager R 373/2023-5 og R 391/2023-5) annulleres.
Punkt 3 i annullationsafdelingens afgørelse C 48 910 af 15. december 2022 annulleres.
Baidu Europe BV’s klage (sag R 373/2023-5) forkastes, for så vidt som den vedrørte »computersoftware til anvendelse i forbindelse med søgning, samling, indeksering og organisering af information i individuelle arbejdsstationer, pc’er eller computernetværk; computersoftware til oprettelse af informationsregistre, webstedregistre eller registre fra andre informationskilder« i klasse 9.
EUIPO betaler sagsomkostningerne.
____________
1EUT C, C/2024/2786 af 29.4.2024.